༢བྱིས་པ་རང་ལ་རྟེན་དུས་ཀྱི་སྤྱོད་ལམ།སེམས་སྟོབས་མ་རྫོགས་པའི་བྱིས་པ་ཚོའི་བདེ་ཐང་གི་སྤྱོད་ལམ་ནི་བྱིས་པའི་འགུལ་སྐྱོད་ཀྱི་རྣམ་པ་རེ་རེ་ལ་ཐད་ཀར་རག་ལས་ཡོད་པས་ན་དུས་རྒྱུན་གྱི་འཚོ་བའི་ནང་དུ་ཕ་མ་རྣམས་ཀྱིས་རང་གི་བྱིས་པའི་འགྲོ་འདུག་སྤྱོད་གསུམ་གྱི་ལེགས་ཉེས་ལ་ཡིད་གཟབ་དང་དོ་འཁུར་གནང་རྒྱུ་ནི་ཤིན་ཏུ་གལ་ཆེ།རྒྱུ་མཚན་དེའི་དབང་གིས་ཕ་མས་བྱིས་པ་ལ་སློབ་གྲྭའི་ཁོར་ཡུག་ཏུ་ཉེན་ཁ་ཡོད་པའི་གྱང་དང་ཁང་བའི་ལོགས་སུ་འགྲོ་མི་རུང་བ་དང་།ལྷག་པར་དུ་སྲང་ལམ་དང་གཞུང་ལམ་གྱི་སྟེང་དུ་ཡར་རྒྱུག་མར་རྒྱུག་བྱེད་པའམ་ཡང་ན་རྩེད་མོ་རྩེ་བ་སོགས་གཏན་ནས་བྱ་མི་རུང་།དེ་བཞིན་དུ་སློབ་གྲྭའི་ཉེར་འཁོར་དུ་ཆུ་བོ་དྲག་ཏུ་རྒྱུག་པ་དང་ཡང་ན་ཆུ་བསྐྱིལ་རྫིང་བུའི་ལྟེང་ཀར་མི་འགྲོ་བ་དང་།ད་དུང་སློབ་གྲྭ་དང་རང་ཁྱིམ་གང་དུའང་གློག་སྐུད་དང་གློག་ཆས་ཀྱི་རིགས་ཡོད་སར་རྩེད་མོ་མི་རྩེ་བ་དང་རབ་ཡིན་ན་བྱིས་པ་རྣམས་ཀྱིས་གློག་ཆས་ཀྱི་ཡོ་བྱད་བཀོལ་སྤྱོད་མ་བྱས་ན་བཟང་གི་རེད།མདོར་ན་བྱིས་པའི་འགྲོ་འདུག་སྤྱོད་གསུམ་གྱི་ལེགས་ཉེས་ནི་ཕ་མ་དང་བྱིས་པ་གཉིས་ཀ་ལ་རག་ལས་ཡོད་པས་ན་འཇིག་རྟེན་གྱི་ཕ་མ་རྣམས་ཀྱིས་བྱིས་པ་ཆུང་དུས་ནས་བཟུང་སྤྱོད་ལམ་མི་ལེགས་པ་སྤང་ཞིང་ལེགས་པའི་ཕྱོགས་ལ་གོམས་པར་བྱ་དགོས་སོ།།